**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | 1) Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2.punkts.2) Nepieciešamība piešķirt papildu valsts budžeta līdzfinansējumu biedrībai „Latvijas Paralimpiskā komiteja”, lai segtu izdevumus, kas saistīti ar Latvijas paralimpiskās izlases sportistu dalību Eiropas čempionātā vieglatlētikā no 2014.gada 16. – 24.augustam Svonsī (Lielbritānijas un Ziemeļīrijas Apvienotā Karaliste).3) Latvijas Nacionālās sporta padomes 2014.gada 23.aprīļa sēdē nolemtais (prot. Nr.2 5.§ 5.2. un 5.3. apakšpunkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija (turpmāk – ministrija), kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 5.21.5 punktu atbilstoši likumā par valsts budžetu kārtējam gadam piešķirtajai apropriācijai administrē sportam piešķirtos valsts budžeta līdzekļus, kā arī saskaņā ar Ministru kabineta 2003.gada 9.jūlija noteikumu Nr.422 „Latvijas Nacionālās sporta padomes nolikums” 15.punktu nodrošina Latvijas Nacionālās sporta padomes sekretariāta pienākumu izpildi, ir saņēmusi biedrības „Latvijas Paralimpiskā komiteja” (turpmāk – LPK) finanšu pieprasījumu (2014.gada 9.aprīļa vēstule Nr.16), kurā ministrijai tiek lūgts finansiāls atbalsts 16`000 *euro* apmērā, lai segtu izdevumus, kas saistīti ar Latvijas paralimpiskās izlases sportistu dalību Eiropas čempionātā vieglatlētikā no 2014.gada 16. – 24.augustam Svonsī (Lielbritānijas un Ziemeļīrijas Apvienotā Karaliste, turpmāk kopā – Sacensības). LPK norāda, ka 2014.gada sākumā, plānojot 2014.gada valsts budžeta dotācijas sadali 214`162 *euro* apmērā, nebija pieejama informācija par izmaksām, kas saistītas ar Latvijas paralimpiskās izlases sportistu dalību Sacensībās. LPK informāciju par šim izmaksām (90 *euro* katram sportistam) no Sacensību organizatora saņēma 2014.gada martā. Ņemot vērā, ka LPK rīcībā brīvu finanšu līdzekļu, lai segtu izdevumus 16 sportistu delegācijai, nebija, LPK sagatavoja un ministrijā iesniedza papildus finanšu pieprasījumu. Tāpat LPK ar lūgumu sniegt atbalstu Latvijas izlases delegācijai 1`000 *euro* apmērā ir vērsusies biedrībā “Latvijas Sporta federāciju padome”. LPK iesniegums biedrības “Latvijas Sporta federāciju padome” valdes sēdē nav izskatīts. Ar ministrijas 2013.gada 28.decembra rīkojumu Nr.500 „ Par Izglītības un zinātnes ministrijas 2014.gada valsts budžeta programmas 09.00.00 „Sports” apakšprogrammas 09.09.00 „Sporta federācijas un sporta pasākumi” līdzekļu sadalījumu” LPK tika piešķirts valsts budžeta finansējums 214`162 *euro* apmērā. Papildus ir norādāms, ka minētie 214`162 *euro* tika piešķirti LPK programmu īstenošanai, t.sk. sadalei atzītajām pielāgotā sporta federācijām (LPK biedriem) un atzītajām sporta federācijām, kuras īsteno pielāgotā sporta programmas, kopā – 19 sporta organizācijām. Daļa (31`416 *euro*) no minētā valsts budžeta finansējuma tiek novirzīta Latvijas Paralimpiskās Vienības (analogs Latvijas Olimpiskajai vienībai) sastāvā esošo sportistu un to apkalpojošā personāla atbalstam. Netieša valsts budžeta dotācija 119`521 *euro* apmērā LPK tika piešķirta no valsts kapitālsabiedrību (VAS “Latvijas Meži”) ziedojumu sadales 2013.gadam, kur ziedojumu mērķis bija (1) paralimpiešu, LPK Vienības sportistu un paralimpisko sporta veidu sporta spēļu komandu gatavošanās un dalībai starptautiskajās sporta sacensībās 2014.gadā un (2) parabobsleja un paraskeletona sportistu treniņiem un sacensībām. Ņemot vērā faktu, ka minētie līdzekļi izmantojami dažādu LPK programmu un pasākumu īstenošanai, tie nav uzskatāmi par iezīmētu mērķfinansējumu LPK pieprasījumā norādītajam mērķim (Sacensībām) pilnā apmērā. Kopējais LPK finanšu pieprasījums 2014.gadam no ministrijas valsts budžeta programmas 09.00.00 „Sports” apakšprogrammas 09.09.00 „Sporta federācijas un sporta pasākumi” un 09.21.00 “Augstas klases sasniegumu sports” sastādīja 970`366 *euro*. Jautājums par atbalstu LPK pieprasījumam tika izskatīts Latvijas Nacionālās sporta padomes 2013.gada 23.aprīļa (prot. Nr.2 5.§) sēdē, uzklausot arī LPK prezidentes D.Dadzītes viedokli, kā rezultātā tika nolemts (prot. Nr. 2 5.2. apakšpunkts) konceptuāli atbalstīt papildus finansējuma piešķiršanu biedrībai LPK no valsts budžeta programmas “Līdzekļi neparedzētiem gadījumiem”. Tāpat tika nolemts (prot. Nr. 2 5.4. apakšpunkts) aicināt Ministru kabinetu no 2014.gada valsts budžeta programmas 02.00.00 „Līdzekļi neparedzētiem gadījumiem” piešķirt LPK līdz 9`900 *euro*, lai nodrošinātu paralimpisko sportistu dalību Sacensībās. Ministrijas rīcībā nav nepieciešamie līdzekļi (9`900 *euro*), jo visi finanšu līdzekļi 2014.gadam valsts budžeta programmā 09.00.00 „Sports”, t.sk. apakšprogrammā 09.09.00 „Sporta federācijas un sporta pasākumi” un apakšprogrammā 09.21.00 „Augstas klases sasniegumu sports”, no kurām varētu piešķirt līdzekļus Sacensību vajadzībām, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz ministrijas tiesības samazināt līguma summu tikai tad, ja tiek izdarīti grozījumi likumā „Par valsts budžetu 2014.gadam”, vai sporta federācija neievēro pielīgtās saistības). Papildus finansējuma pārdale no citām ministrijas pamatbudžeta apakšprogrammām nav iespējama, jo tādejādi finansējuma nepietiekamība izveidotos citu ministrijas nodrošināto valsts pamatfunkciju īstenošanai.Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem.Izvērtējot LPK finanšu pieprasījumu, Sacensības var klasificēt kā valstiski īpaši nozīmīgu pasākumu, jo (1) Sacensības ir iespēja Latvijas paralimpiskās izlases sportistiem kvalificēties dalībai 2015.gada pasaules čempionātam vieglatlētikā, kurā, savukārt, tiks sadalītas ceļazīmes dalībai 2016.gada Paralimpiskajām spēlēm Riodežaneiro (Brazīlija); (2) dalība Sacensībās nodrošina paralimpiskā sporta sistēmas nepārtrauktību (iespēja sportistiem sacensties arvien augstākā līmenī). Papildus ir norādāms, ka Latvijas izlases sportistu atsaukšana vai dalība Sacensībās nepilnā sastāvā var negatīvi ietekmēt Latvijas tēlu Eiropas un pasaules sporta sacensību apritē. Tāpat jāņem vērā, LPK jau ir veikusi iemaksas Starptautiskajai Paralimpiskajai Komitejai par dalību Sacensībās. Ņemot vērā iepriekš minēto, ministrija ir sagatavojusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts).Rīkojuma projekts paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt ministrijai (pārskaitīšanai LPK) 9`900 *euro*, lai segtu izdevumus, kas saistīti ar Latvijas paralimpiskās izlases sportistu dalību Sacensībās. Anotācijas I sadaļas 2.punktā minētā problēma tiks atrisināta pilnībā. |
| 3. | Projekta izstrādē iesaistītās institūcijas | Biedrība “Latvijas Paralimpiskā komiteja”, biedrība “Latvijas Sporta federāciju padome”, Finanšu ministrija |
| 4. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | **Turpmākie trīs gadi *(euro)*** |
|  **2015.gads** |  **2016.gads** |  **2017.gads** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2014) gadu | Izmaiņas, salīdzinot ar kārtējo (2014) gadu |  Izmaiņas, salīdzinot ar kārtējo (2014) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **214`162** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **214`162** | **+9`900** | **0** | **0** | **0** |
| 2.1. valsts pamatbudžets | 214`162 | +9`900 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | – 9`900 | 0 | 0 | 0 |
| 3.1. valsts pamatbudžets | 0 | – 9`900 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | +9`900 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Skatīt Rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojuma (anotācijas) I sadaļas „Tiesību akta projekta izstrādes nepieciešamība” 2.punktā norādīto informāciju par LPK ieņēmumiem. Papildus pieprasītā finansējuma (9`900 *euro* apmērā) sadalījums atbilstoši tam paredzētam mērķim:Latvijas paralimpiskās izlases dalība Sacensībās – 30`770 *euro,* t.sk.: transporta pakalpojumi (aviobiļetes) – 8`670 *euro* (t.sk. 6`903 *euro* valsts budžeta līdzekļi un 1`767 *euro* no sponsoru līdzekļiem); dalības maksa un vietējā transporta pakalpojumi – 9`350 *euro* (valsts budžeta līdzekļi); dzīvošanas un ēdināšanas izmaksas – 12`240 *euro* (t.sk. 7 *euro* valsts budžeta līdzekļi, 2`333 *euro* pašvaldības atbalsts, 9`900 *euro* papildus nepieciešamais finansējums); apdrošināšanas izmaksas – 510 *euro* (valsts budžeta līdzekļi). LPK budžets – 16`770 euro, pašvaldības un sponsoru atbalsts – 4`100 *euro*; finanšu pieprasījums no valsts budžeta – 9`900 *euro*. Izmaksu aprēķins norādīts LPK sagatavotajā tāmē. |
| 6.1. detalizēts ieņēmumu aprēķins | Projekts šo jomu neskar. |
| 6.2. detalizēts izdevumu aprēķins |  |
| 7. Cita informācija | Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. Informāciju par apropriācijas izmaiņām likuma par valsts budžetu attiecīgajam gadam pielikumā „Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) ministrija iesniegs Finanšu ministrijā pēc Rīkojuma projekta pieņemšanas Ministru kabinetā.  |

*Anotācijas IV, V, VI un VII sadaļa –* projekts šo jomu neskar.

Izglītības un zinātnes ministre I.Druviete

Vizē:

Valsts sekretāres vietnieks –

Nodrošinājuma un finanšu

departamenta direktors,

valsts sekretāres pienākumu izpildītājs E.Martinsons

17.07.2014. 13:12

1482

K.Randohs

67047982, kaspars.randohs@izm.gov.lv